ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ru ky ky ky ky ky tt ky ky ky ru ky ky ba ky ky ky ky ky ky tt ky ky ky ky ky ky tt tt ky tt tt ky ky ky ky ky ky ky tt ky ky ky ru ky ky ky ky ky ky ky ky ky ky ky ky ky ky ky ky ky ky tt ky kk ky ky ky ky ky ky ky ky ky ky ky ky ky ba ky mhr ru ky ky ky ky ru ky ky ky ky ky ky ky ky ky ky ky ky ky ky ky ky ky ky ru ky ky ky ky ru ky tt ky ky ky ky kk ru ru kk ky ky ky ky ky ky ky ky ky ky mn ky ky ky ky ky ky ky ky tt ky ky ky ky ky ky ky ky ky ky ky ky ky ru ky ru hu ru ru ru ky ru ru ru ru ru ky ru ky ru ru ru ky bg ky ru ru ky ru ky ru ky ru tt ru ky ru ky ru ru krc ru ky ru av ru ru ru ky ky ru ky ru ky ru ky ky ru ru ru uk ru ky ru
"Агым", 18.09.09 - 24-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргыз эл акыны Анатай Өмүрканов "Агымга"
акыркы кезде жазган жаңы ырларын тартуулады.
Теңирдин ар бир күнү бизге майрам
Айланат күндөр айга, айлар жылга,
Айлансын жазган ырлар учкан кууга.
Ар кимдин ар убакта Ата Журт деп
Жасаган ар бир иши болсун туура…
Жакшынын сөзү кыска, ойу нуска,
Жарандын жаны эргийт аны укса.
Келаткан бу Нооруздун ар бир күнү
Буйурсун ар - ар кимге Жакшылыкка…
Ар кимдин жолу болсун жолго чыкса.
Сүйгөнүн өмүр бойу таппай жүргөн
Сүйүнүп таап алсын ушул жылда.
Насипти терип же… деп жерге жайган,
Теңирдин ар бир күнү бизге майрам.
Ар кимдин куттуу күнүн кут даарысын
Кубанган көп - көп болсун кубаргандан.
Керемет суу келет сага чөмүлгүм.
Эч бир жандан айабайсың эч нерсе
Жаның күлүп жарык болуп жанууда.
Кудайга оюн айтат сени карашып,
Сени сурайт тирүү өлүп баратып.
Дүйнө кыйрап калмак мүнөт жок болсоң
Ар тамчыңды ар бир өлкө талашып…
Үшүп кетсең музга айланып каласың,
Ысып кетсең бууга айланып аласың.
Бирок буудан жамгыр болуп кайра эле
Сен ааламдан туйбаганды туйасың,
Туйса экен деп бизге ишарат кыласың.
Биз калп эле мактанабыз… чынында
Бу дүйнөнү сен башкарып турасың.
Ак, ага бер, Сен баарынан тазасың,
Жакшы алгансың Жараткандын батасын.
Бата менен Өзүң көктөй көгөрүп,
Бизди дагы багып келе жатасың.
Илим билбес сыйкырысың сыйкырдын.
Кетип калба, шаркыра же шылдыра
Кан жаны бол шаасы оогон кылымдын.
Мынакей, биз көргөн Ай, биз көргөн Күн,
Биз жүргөн Жер, биз ичкен Суу, биз баскан Тоо.
Түбүнө жан жетпеген бул өмүрдүн
Шаңында шалпаң кулак бирөө болбо.
Кыргызга сан көбөйтпөй, сапат көбөйт,
Салым кош тарыхына, намысына.
Дүйнөдө мен билгенден эмгек өлбөйт,
Чыңырып чык өлбөстүк жарышына.
Ай, Күнүң аруу карма, Жериң, Сууң,
Арыңдай таза болсун жан садага.
Билгендер: "Миң ыракмат!" айтсын сага…
Атпай журт атак-даңкын дүңгүрөткүн,
Жоо келсе жолборстой бол, жоодон качпа.
Намыс - деп актап өткүн Ата күчүн,
Эл-жер - деп Энекеңдин сүтүн акта.
Мынакей, биз көргөн Күн, биз өпкөн Ай,
Биз жүргөн Жер, биз ичкен Суу, биз баскан Тоо.
Садагам, сары алтындай садагатай
Бул сөздү чоңойгондо унутуп койбо…
Жан жагы күү, жан жагы ыр жаштык кезде,
Айылдан дос, шаардан дос күттүм эле.
"Кандайсың?" деп берерге ашын таппай калчу
Көчөсүнөн көңүл жайда өткөнүмдө.
Кайгы күндөн кабары жок алдыдагы,
Кабак жарып жайнап турчу анын баары.
Бу карылык - карышкырдай үйгө кирип
Көзгө басар дос, жолдоштон калбай калды…
Көлөкөмдү ээрчитип мен көптү самап,
Жалгыз жүрөм. Токой турат мени карап:
"Жарданышып тиктеп турган дарактар бүт
Досум болуп калса гана атаганат"…
Ушул дүйнө бизге буйруп көктөн келген,
Бир Чындыкты туям таштан, жылдыз, жерден…
Атам-энем - Теңирим да, Кудайым да
Бирок антпей ата-эне деп эркелетем.
Балдарына сунат ашты өзү жебей,
Балдары үчүн жанын берет эч жок дебей.
Ыйык делген ыйыктар көп бу дүйнөдө.
Бирок ыйык дүйнөдө жок ата-энедей…
Кастарлап кал калпып айткан каймак кебин,
Кубандырсын калкка деген ак эмгегиң.
Меке менен бүтпөйт көккө ыраазылык
Бүтөр жери ырахматы ата-энеңдин.
Жакшылыкты берсин Кудай тирүү жанга,
Жана дагы өмүр берсин эне-атага.
Ай-ааламда Ай, Күндөрдөн далай бар дейт
А адамда ата-эне бирөө гана…
Айылымдын иттери үрсө - үнү башка,
Айылымдан бирөө-жарым келип калса,
Учурашып келген окшоп бүт баарына.
Секет айлым сенде тура дүйнө куту,
Аалам сыры, жаратылыш кубулушу.
Жүрөгүмө толуп турду Эчкили Тоо,
Балалык кез, атам сөзү, энем жыты…
Чуркап барам чаң жолдордо чымын-куюн,
Чоң совхоздун буудайына түшкөн уйум.
Ал кезекте "меники" жок, "сеники" жок
Совхоздуку, бүт элдики болчу туйум.
Ал убакта булут дагы башкача эле,
Азыркыдан алда канча таптаза эле.
Өздөрүнө өп-чап жетип турса дагы
Нан сурасаң колуң кур кол кайтпачу эле.
Ал убакта тунук акчу булак дагы,
Ушунчалык уй боор эле элдин баары.
Бирисинде бир жамандык болуп калса
Коңшусунун чыгып кетчү чымын жаны…
… "Жумаш кайда?" "Уулу алпкеткен Оренбургга".
"А Муратчы?" "Кыз-күйөө менен Тува жакта"
"Баатырыбызчы?" "Кайран баатыр канмайдандан
аман келип каза тааптыр Москвада:
Жаңы орустун балдарынан өлүм деген
Тапты мени… Сөөгүмдү өрттөп туруп
Чач орустун жерлерине каным күйгөн…"
Керээз айтып кеткен экен уулуна,
А уулу аманатты жасайт туура.
Полктошторун бүт чакырып бир ууч күлдү
Чачтырыптыр орус токой, орус сууна…"
…Секет айлым… сезимимде күйүп жанган,
Өзүм бармын бу дүйнөдө сен барыңдан.
Ата-бабам аскалардай бийик эле
Адам болдук неге кумдай майдаланган?!
Кечээ үрктүң казак-орус кылычынан,
Бүгүн үрктүң башчыңда баш жоктугунан.
Жыйнасам да кан кайнаткан каарымды
Өзүңөрдү жыйнай албай күйүп турам.
Жазганымды окуган жан жалган дебес,
Чыңгызхан да сени мынча эзген эмес.
Башка элдердин падышасы улутун сүйөт
Неге кыргыз падышасы элге мерес?!
Жаман айгыр үйрүнө тап деген чынбы?
Эл башчылар эл байлыгын тытып тынды.
Илип койду кылым бою кетпес муңду.
Өз жеринде кыргыз жарды, келгиндер бай,
Ушундайдан уялышпай кыргыз өкмөт
Кайра элдин канын сорот душманындай…
Эртеңкиңди ойлогондо чыкпайт демим,
Жанымды өрттөйт аталаштан сенин кемиң.
Кандай элең? Кандай күнгө сени апкелди
Мекен сүйбөс мээ кайып мерездериң.
…Секет айылым, сендеги үйлөр сейрек мына,
Эч ким билбейт эмне күтөт дагы алдыда…
Мага келип амандашкан арбын болсун,
Кудай кубат берсе экен бат тагдырыңа…
кыргыз тилиндеги гезит "Агым"
email • архив • редакция
Жогорку Кеңештен 193 киши "садага чабылат"
"Кайран Маркстын "акча-товар-акча" деп какшаганы бекер эмес тура"
Жайсаңбаевге окшогондор жайлап кетпесе болду
"Баарыбыз кылмышка шектүү болуп калышыбыз ыктымал"
Чыныгы согуш Сырт айылында болгон
"Премьер-министрден тартып акимдерге чейин окутабыз"
Башкага жеткен куруттан, неге бизди куруткан?
"Үч жүздүн" айтканы эки болбойт
Жаңырган филармония, жаңы чабылган комуздар
"Чарчадым деген сөз, бул - жеңилдим дегендик "
Кыргыздар, кулак салсаңар боло
Кайран тил карьераны эле эмес, капчыкты да кампайтат
Кыргыз эл акыны Анатай Өмүрканов "Агымга"
акыркы кезде жазган жаңы ырларын тартуулады.
Бакыт БУКАЕВ жаштыгы менен коштошту